**Sekretarijat za lokalnu upravu**

***Odjeljenje za upravljanje ljudskim resursima i pisarnicu***

Br: 11-100/21-240/1 15.09.2021. godine

Na osnovu člana 113 stav 1 Zakona o lokalnoj samoupravi („Sl. list Crne Gore“, br. 02/18, 34/19, 38/20), Odluke o pokretanju postupka za popunu radnog mjesta u Direkciji za investicije opštine Tivat br. 07-100/21-241/2 od 14.09.2021. godine, Sekretarijat za lokalnu upravu – Odjeljenje za upravljanje ljudskim resursima i pisarnicu objavljuje

**JAVNI OGLAS**

1. U Direkciji za investicije Opštine Tivat, oglašava se popuna radnog mjesta **„VIŠI/A SAVJETNIK/CA III ZA IZGRADNJU I REKONSTRUKCIJU“,** jedan izvršilac/teljka na neodređeno vrijeme.
2. Uslovi za obavljanje poslova navedenog radnog mjesta i potrebna dokumentacija:

* Da je lice punoljetno i da je državljanin Crne Gore (**dostaviti ovjerenu fotokopiju biometrijske lične karte**)
* Da je lice zdravstveno sposobno za obavljanje poslova radnog mjesta **(kandidat koji je izabran odlukom o izboru kandidata, dostavlja starješini državnog organa, najkasnije u roku od osam dana od dana dostavljanja te odluke ljekarsko uvjerenje koje nije starije od šest mjeseci)**
* Da lice nije osuđivano za krivično djelo koje ga čini nedostojnim za rad u državnom organu i da se protiv lica ne vodi krivični postupak za krivično djelo za koje se gonjenje preduzima po službenoj dužnosti **(dostaviti uvjerenje nadležnog suda ne starije od šest mjeseci, dok uvjerenje iz kaznene evidencije pribavlja organ po službenoj dužnosti)**
* Stečeno visoko obrazovanje –VII1 nivo kvalifikacije obrazovanja, završen GRAĐEVINSKI FAKULTET u obimu od 240 kredita CSPK-a, **(dostaviti ovjerenu fotokopiju diplome ili uvjerenja o stečenom nivou obrazovanja)**
* Položen stručni ispit za rad u državnom organu (dostaviti ovjerenu fotokopiju uvjerenja**)**
* Najmanje jedna godina radnog iskustva na poslovima u VII1 ili VI nivou kvalifikacije obrazovanja **(dostaviti uvjerenje poslodavca o potrebnom radnom iskustvu)**
* Poznavanje rada na računaru (dostaviti adekvatan dokaz)

1. Provjera kompetencija, znanja i sposobnosti kandidata/kinja izvršiće se u skladu sa Uredbom o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima („Sl.list Crne Gore“ br. 050/18). Testiranje se sastoji od pisanog i usmenog dijela. Za teorijski dio pisanog testiranja kandidat će biti testiran na pitanja koja se odnose na provjeru znanja iz oblasti ustavnog sistema, zakona o državnim službenicima i namještenicima, zakona o lokalnoj samoupravi, zakona o radu, zakona o zaradama u javnom sektoru dok praktični dio pisanog testiranja podrazumijeva izradu zadataka koji se odnose na provjeru znanja povezanih sa opisom posla radnog mjesta za koje se sprovodi oglas.
2. Radni odnos u državnom organu može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa.
3. **Prijavu sa ličnom biografijom kao i kompletnu dokumentaciju (sve dokaze o ispunjavanju uslova za zasnivanje radnog odnosa) dostaviti u roku od 15 dana od dana objavljivanja javnog oglasa** u zatvorenoj koverti (*na kojoj je potrebno* ***ispisati „JAVNI OGLAS-VIŠI/A SAVJETNIK/CA III ZA IZGRADNJU I REKONSTRUKCIJU“, ime i prezime kandidata sa adresom i telefonskim brojem***) neposredno na pisarnici Opštine Tivat ili preporučenom poštom na adresu: OPŠTINA TIVAT, Sekretarijat za lokalnu upravu-Odjeljenje za upravljanje ljudskim resursima i pisarnicu, Trg Magnolija 1, 85320 Tivat.
4. **Nepotpuna, neuredna i neblagovremena dokumentacija neće se razmatrati!**
5. Kontakt osoba za davanje informacija u postupku Javnog oglasa je Peričić Tanja – v.d. pomoćnica sekretarke Sekretarijata za lokalnu upravu, na telefon 032/661-318.

v.d. Pomoćnica sekretarke**,**

Peričić Tanja, dipl.prav.

\_\_\_\_\_\_\_\_\_\_\_\_\_\_\_\_\_\_\_

DOSTAVITI:

1. ZZZCG Tivat
2. Oglasna table x2
3. Odjeljenje za upravljanje ljudskim resursima i pisarnicu
4. Arhivi